NaiveNeuron/SloPal huggingface dataset:
Dostál, Ondrej, poslanec NR SR (2017-05-19):
Vážená pani komisárka, podobne ako pani poslankyňa Verešová, som sa vám aj ja chcel ospravedlniť za to, že 23.29 tu rokujeme o vašej správe, nehorí, nie je žiadna mimoriadna situácia, nie je nič, čo by sme tak náhle museli riešiť, ale tak sa rozhodla koalícia. My sme si už zvykli na to, že keď napríklad opozícia navrhne vysloviť nedôveru členovi vlády, tak nás vytrestáte tým, že sa o tom rokuje v noci. Ale chcem vás, kolegovia z koalície, do budúcnosti poprosiť, aby ste zvážili, že ak tu máme hostí, ktorí k nám prichádzajú s nejakými správami, aby sme si ich vystúpenia nenechávali na nočný čas. Lebo čo je tu vnútri parlamentu, tak to je možno politický boj, aj keď tam si myslím, že v rámci zvyšovania politickej kultúry by sme od tých nočných rokovaní mohli ustúpiť úplne, ale je nedôstojné, ak hostia, ktorí prídu do parlamentu, aby nás informovali o svojej činnosti za predchádzajúci rok, tu o deviatej, desiatej, jedenástej alebo pol dvanástej večer musia trčať.
Solymos, László, poslanec NR SR (2010-12-14):
Ďakujem pekne. Vážený pán predsedajúci, v rozprave nevystúpil žiaden poslanec. Dajte, prosím, hlasovať o pozmeňujúcich a doplňujúcich návrhoch zo spoločnej správy, a to o bodoch 1 až 19 spoločne s odporúčaním gestorského výboru schváliť ich.
Žiga, Peter, podpredseda NR SR (2024-05-14):
Kolegyne, kolegovia... (Zaznievanie gongu.) Kolegyne, kolegovia, ešte pred tým, ako sa dostaneme k procedúre hlasovania, na poslaneckom grémiu sme sa dohodli, že vyhlásim päťminútovú prestávku na poradu poslaneckých klubov. Ďakujem pekne. (Prestávka.)
V. Jasaň, poslanec: (2007-02-09):
A k tomu návrhu, čo predložil pán Šimko. Myslím si, že aj doteraz mohol každý výbor, dokonca má právo sa zaoberať využitím týchto prostriedkov a navrhnúť riešenie prípadných nejasností. Ale, neviem, ja som konzultoval s predsedom nášho výboru, či túto kompetenciu, túto komplexnú správu môžu mať aj obidva tieto osobitné kontrolné výbory okrem tej svojej časti, má SIS svoju, Vojenské spravodajstvo svoju. Ale ak Národná rada sa uzhodne, ja s tým problém nemám. Ďakujem.
Bugár, Béla, podpredseda NR SR (2017-11-30):
Na vystúpenie pána poslanca s faktickými poznámkami šiesti. Takže, pán poslanec Pčolinský, nech sa páči.
Štefanec, Ivan, poslanec NR SR (2012-08-07):
Ďakujem, pani predsedajúca, potvrdzuje mi to len moju domnienku, že vy sa bojíte názoru občanov. Ďakujem. (Prestávka.) (Po prestávke.)
Gibalová, Monika, poslankyňa NR SR (2013-11-27):
Ďakujem veľmi pekne, pán poslanec Blanár a pán župan zároveň, ja sa pozerám na zákon o sociálnych službách najmä z pohľadu komfortu klienta. Ja som svojou veľkou časťou prispela napríklad do vládneho programu za Radičovej vlády, kde sa mi podarilo zadefinovať, ako by mohli sociálne služby vyzerať, a naozaj ja osobne som mala úprimnú snahu zmeniť filozofiu a financovanie sociálnych služieb, žiaľ, nestihli sme to, urobili sme len nevyhnutnú novelu, aby sa zachránili sociálne služby s dobrým úmyslom. Vy ste to zmenili hneď, keď ste nastúpili do vlády, konkrétne vy, pán Blanár, vypustením ustanovenia o úhradách alebo o platbách, takže táto výčitka naozaj nepatrí, nepatrí mne. A, pán Blanár, čo sa týka vašich poznámok o tom, čo ste poskytovali a ako poskytovali dávno predtým, než ste sa stali županom, ja už som poskytovala sociálne služby a vaši úradníci sa chodili k nám učiť, ako sa to robí.
P. Hrušovský, predseda NR SR: (2004-12-02):
S. Zubo, poslanec: Mne to pripadá, akoby sme zabudli, že slovenčina má viacej výrazov. (Smiech v sále.)
J. Mikolaj, podpredseda vlády a minister školstva SR: (2010-02-11):
Chcel by som vám povedať niekoľko ďalších vecí, lebo vidím, že vás to detailne zaujíma. Je zápis z Akreditačnej komisie, takže nie je pravda to, čo ste povedali, z 3. a 4. decembra 2009 v Bratislave, kde pod uznesením č. 49. 5.2.3 sa konštatuje, Akreditačná komisia konštatuje: „Na základe údajov, ktoré sú k dispozícii, Vysoká škola zdravotníctva a sociálnej práce sv. Alžbety v Bratislave nespĺňa kritérium KZU-6, nespĺňa kritérium KZV-3 a spĺňa kritérium KZO-3.“ Z toho jasne vyplýva, že táto vysoká škola zatiaľ maximálne môže byť odbornou vysokou školou. Ďalej musíte vedieť, že v zákone je jasne napísané, že odborná vysoká škola nemôže, nemôže uskutočňovať štúdium alebo vykonávať štúdium magisterské, ani doktorandské a ani nemôže vykonávať habilitačné konania, ani konania na menovania profesorov. Má rok, je pravda, má rok na to, aby tieto nedostatky odstránila a na základe toho postupovala. Vzhľadom ale na to, že toto prišlo, my sme požiadali Akreditačnú komisiu a teda, keď už ideme do zákonov, zákon definuje podmienky spôsobilosti uskutočňovať habilitačné a konanie na vymenovanie profesorov. Čiže zákon definuje podmienky. Na základe § 82 ods. 7 kritériá schvaľuje ministerstvo školstva. To je v zákone. V máji 2008 ministerstvo školstva vydalo svojím rozhodnutím kritériá, čiže kritériá sú platné z mája roku 2008. Na základe § 83 ods. 11 ministerstvo školstva môže kedykoľvek požiadať Akreditačnú komisiu na kontrolu, či skutočnosť odpovedá, teda tie návrhy, ktoré idú, sú v súlade s akreditáciou. Vzhľadom na to, čo sa stalo na Akreditačnej komisii, som požiadal Akreditačnú komisiu, aby posúdila, či tie návrhy, ktoré sú podané, sú v súlade s kritériami, ktoré dalo ministerstvo školstva. Ďalej by som chcel povedať, pán poslanec, pre ďalšiu orientáciu, táto škola má 250 denných študentov, 250 denných študentov, 13 tisíc externých. Je 27 návrhov na menovanie profesora za ostatné tri roky z tejto školy. Napríklad vysoká škola alebo Ekonomická univerzita, ktorá má 10 800, má 11 návrhov. Žilinská univerzita, ktorá má 10 tisíc študentov, má 18 návrhov. Univerzita Mateja Bela – 9, Konštantína Filozofa – 6, Prešovská univerzita – 10. A táto škola – 27. Ak zoberieme pomer menovania profesorov k počtu denných študentov, tak nám vychádza na tejto škole 1 : 10. To je absolútny svetový unikát. Na ostatných vysokých školách týchto nových je        1 : 500 až 1 : 1 000. To je celoslovenský priemer. Takže sú dôvody na to, aby sme posúdili, či to nie je ako na bežiacom páse, či je všetko v poriadku, lebo výsledky hovoria niečo úplne iné. Je to inflácia profesorov z tejto školy v jednom študijnom alebo vednom odbore.
Šeliga, Juraj, podpredseda NR SR (2021-02-24):
Ďakujem, pán podpredseda. Na vaše vystúpenie je osem faktických poznámok. Pán poslanec Suja, nech sa páči.
T. Rosová, poslankyňa: (2009-12-08):
Ďalej sa zakazuje fajčiť v areáloch zdravotníckych zariadení, v základných školách, na stredných školách a v školských zariadeniach, predškolských zariadeniach a v priestoroch detských ihrísk, ale tiež sa zakazuje fajčiť vo vysokých školách, študentských domovoch či v zariadeniach sociálnych služieb, v kultúrnych zariadeniach a v uzavretých športových zariadeniach. Rovnako sa zakazuje fajčiť v úradných budovách a v uzavretých verejne prístupných priestoroch všetkých typov predajní, v divadlách, kinách, na výstaviskách, v múzeách a galériách alebo v zariadeniach starostlivosti o ľudské telo. Pri tomto podrobnom vymenovaní je vlastne ťažko prestaviť si, kde vôbec na verejnom uzavretom priestranstve je u nás možné fajčiť. Predsa len však existujú takéto priestranstvá. Sú to priestory nákupno-spoločenských centier, ktoré sa stali súčasťou nášho života. Sú to tie priestory, ktoré nie sú priamo súčasťou predajní. Sú však uzavreté. Podľa všetkého predkladateľ zákona o ochrane nefajčiarov, teda pán minister zdravotníctva predpokladal, že tieto priestory budú pokryté pojmom predajné priestory. Avšak ich prevádzkovatelia sú iného názoru. Ale tu by nemalo ísť o slovíčka. Ide totižto o každodennú a veľmi nepríjemnú skúsenosť tisícok návštevníkov týchto zariadení. Nefajčiarov, ktorí sa v týchto priestoroch pohybujú. Ide o skúsenosť tých, ktorí idú za nákupmi, ale aj tých, ktorí chtiac-nechtiac musia inhalovať cigaretový dym, keď si idú zašportovať do fitnescentier. Ide o tisícky detí, ktoré s rodičmi prechádzajú popri zafajčených, dymiacich priestoroch, hoci idú, povedzme, s rodičmi do hračkárstva alebo do kina. Ja vám odporúčam, kto mi neveríte, kolegyne, kolegovia, postavte sa tak na desať, pätnásť minút do blízkosti takéhoto zariadenia a počúvajte, čo hovoria okoloidúci na kúdoly valiaceho sa cigaretového dymu. Ak pri návrhu zakázať fajčiť v reštauračných zariadeniach, v kaviarňach a puboch mohol mať teoreticky niekto výhradu, že si každý môže vybrať, či navštívi fajčiarske, alebo nefajčiarske zariadenie, v tomto prípade takýto argument vonkoncom neobstojí. Pán minister Raši sa o tomto probléme vyjadruje s podobným rozhorčením ako väčšina občanov. Síce sa rozhorčuje, ale zatiaľ riešenie nepredložil. A musím povedať, že k tomu, aby som predložila túto novelu, má jeho rozhorčenie tiež inšpirovalo. Prosím, pomôžme mu spoločnými silami, aby sa už toľko nehneval. Znením tejto novely, vlastne len vyškrtnutím troch slov zo zákona rozširujem zákaz fajčenia aj na iné verejne dostupné uzavreté priestory, ktoré zatiaľ nie sú taxatívne vymenované v iných častiach zákona. Dnes sú takýmito priestormi prakticky skutočne už len priestory nákupno-spoločenských centier. Prosím vás teda, kolegyne, kolegovia na ľavej strane, pomôžte naplniť cieľ vášho ministra, pomôžte, aby sa naplnil jeho sen. A prosím všetkých, vyjdite v ústrety aj zdravému rozumu, ale aj zdraviu tých, ktorí si ho nechcú ničiť, ale, žiaľ, musia. Ďakujem vám pekne za pozornosť.
Baránik, Alojz, poslanec NR SR (2021-06-17):
Ďakujem. Pán kolega Susko, čo akosi vyšumelo z tej vašej prezentácie, je to, že ten konkrétny paragraf, ktorý ste kritizovali, hlavne reaguje na súčasný stav judikatúry Ústavného súdu, a teda sa snaží prispôsobiť sa k tomu, ako tento problém v súvislosti s väzbou vidí Ústavný súd. A to si myslím, že je správne vodítko na to, ako upravovať zákon. Zároveň, ako už bolo tu opakovane povedané, ten zákon musí sledovať účel väzby a tým účelom, samozrejme, je to, aby mohla byť dosiahnutá spravodlivosť v trestnom konaní. Bohužiaľ, my sme tu neboli zvyknutí na to, že spravodlivosť sa vykonávala tak, ako má, a je pochopiteľné, že tí, ktorí sa obávajú toho, že by sa mohli stať predmetom tej spravodlivosti, že by tie podmienky pre nich nemuseli byť tak komfortné, ako je to potrebné na to, aby sa tej spravodlivosti vyhli. A o tomto to celé je, obávam sa. Takže keď tu rôzni ľudia aj tu v parlamente hovoria, že, a vymýšľajú si všelijaké somariny o mlčanlivosti a také veci, tak ide o to, že sa, domnievam sa, obávajú toho, že aký ten výkon väzby bude pre nich, keď sa do nej dostanú. Bohužiaľ, to musím takto povedať. A pán kolega Kyselica mi zobral z úst komentáre o advokátoch. Jednoducho je to lobistická skupina a podľa toho sa chovajú.
Hrušovský, Pavol, podpredseda NR SR (2011-04-05):
Pán poslanec Bublavý.
Grendel, Gábor, podpredseda NR SR (2022-09-20):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa okrem pani spravodajkyne hlási niekto do rozpravy ústne. Nikto. Končím možnosť prihlásiť sa ústne do rozpravy. Nech sa páči, pani poslankyňa Drábiková.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 136, za 65, proti 9, zdržalo sa 59, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej budeme hlasovať o bode 55 schváleného programu, ktorým je prvé čítanie o návrhu poslancov Pellegriniho, Sakovej, Rašiho, Tomáša a Šutaj Eštoka na vydanie zákona o pomoci obyvateľom ohrozených chudobou (tlač 1653). Poprosím pani poslankyňu Slavěnu Vorobelovú, aby hlasovanie uvádzala. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona o pomoci obyvateľom ohrozených chudobou , tlač 1653.)
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 136 poslancov, za 92, proti 10, zdržalo sa 34. Konštatujem, že sme uvedený návrh schválili.
Fecko, Martin, poslanec NR SR (2017-05-19):
Ďakujem pekne. Pani kolegyňa, ďakujem, že si spomenula ešte aj tú ochranu prírody, pretože myslím, že o to by to malo ísť tiež nášmu národu. A ja by som chcel upovedomiť NKÚ a pripomenúť, že máme aj tzv. chránené vtáčie územia, kde prakticky naše európske smernice, ktoré teda musíte teda, samozrejme, tiež plniť, hovoria, že mali by sme tam robiť pravidelný monitoring, či ešte máme predmet ochrany, na základe ktorého to bolo ako vyhlásenie. Čo ja viem, tak tieto monitoringy vôbec sa nerobia a myslím si, že aj na to by sme sa mali pozrieť, pretože Česi už, myslím, že majú tretí monitoring, a my stále nejako zaostávame. Takže tiež dávam do povedomia, že chránené vtáčie územia by mali mať tiež určitú váhu a mali by byť tiež prekontrolované, ako si plníme naše záväzky aj v tejto oblasti. Ďakujem pekne.
Blanár, Juraj, podpredseda NR SR (2022-09-30):
Ďakujem, pani poslankyňa, za vaše vystúpenie. Teraz udeľujem slovo písomne prihlásenému pánovi poslancovi Ondrejovi Dostálovi, ktorý je posledný. Po jeho vystúpení budete mať možnosť prihlásiť sa do rozpravy. Pán poslanec Susko, s faktickou poznámkou na pani poslankyňu Hatrákovú? Ja som vás nevidel, ale napriek tomu pevne verím, že nikto nebude mať nič proti tomu, aby ste tú faktickú poznámku predniesli. Nech sa páči.
Čaplovič, Dušan, poslanec NR SR (2015-01-27):
Ďakujem veľmi pekne. Vážený pán poslanec, vy ste si asi poriadne ten návrh zákona neprečítali a, samozrejme, plávali ste po povrchu a bez toho, keďže som počul vaše poznámky, že sa nejak vraciame do minulosti, no my sa vraciame do prítomnosti a do budúcnosti, pretože to, čo nám pomáhali experti pri príprave tohto zákona, či to boli nemeckí experti, rakúski experti podľa dohôd a súčasne Švajčiarskej konfederácie, tam práve duálne vzdelávanie má vysokú úroveň a ide touto cestou, ako sme sa snažili my znovu nastaviť a akú predkladáme aj v návrhu tohto nového zákona. Chcel by som vás tiež upozorniť, že aj severské krajiny, keď som bol nedávno tam, tak poukazovali na to, že si pozvali expertov z Rakúska a najmä z Nemecka, aby aj ich krajiny, či je to Švédsko, Fínsko, Nórsko a, samozrejme, aj Dánsko, prešli na duálny systém vzdelávania ešte výraznejšie, pretože naozaj Európa, Európska únia a štáty v Európskej únie vyžadujú kvalifikovanú pracovnú silu aj v tejto oblasti a, samozrejme, otázka zamestnávateľnosti a zamestnanosti je veľmi dôležitá. Ďalšiu vec, na ktorú by som chcel upozorniť, my sme ten zákon nerobili na rezorte, ale robili sme ho v spolupráci s profesijnými zväzmi, s odborníkmi, so zamestnávateľskými zväzmi, ktorí urobili isté analýzy cez Radu vlády pre odborné vzdelávanie, kde bolo predložené to, čo hovoril aj pán kolega Daniš ohľadom zamestnávateľnosti a budúcnosti našej ekonomiky. Naozaj Slovensko potrebuje takýto zákon, potrebuje isté pravidlá hry medzi štátom, medzi zamestnávateľmi a, samozrejme, aj zriaďovateľmi takýchto škôl. Osobitne by som chcel zvýrazniť, že nerobíme to len pre spoločnosť, ale prioritou bolo to – a vždy som to opakoval – pre naše deti, pre žiakov, pre študentov, aby boli v budúcnosti zamestnaní, aby boli šťastní v živote. Ďakujem vám veľmi pekne.
Laurenčík, Milan, podpredseda NR SR (2021-05-12):
S faktickou poznámkou teraz vystúpi pán poslanec Erik Tomáš. Nech sa páči.
M. Hort, podpredseda NR SR: (2009-11-04):
Slovo má pán poslanec Petrák. Nech sa páči.
Gabániová, Darina, poslankyňa NR SR (2018-02-07):
Ďakujem. Pani ministerka, ste krásne zhrnuli celú tú našu diskusiu, ktorá, aj keď to, ako povedal predrečník, skĺzlo do debaty nie o predloženej novele zákona. Ale chcela by som ešte povedať, že áno, Fíni sa inšpirovali pri svojej reforme školstva naším systémom vzdelávania, ktorý tu fungoval pred ´89. rokom, naším a nemeckým, no a verte mi, pretože v tej dobe pôsobil môj otec ako kvestor vysokej školy ekonomickej a potom na ministerstve školstva pracoval, takže tieto informácie mám nie vycucané z prsta. No a okrem toho, história aj spoločenské vedy hovoria o tom, čo ste vy pekne opreli o Mendelove zákony, že elita národa nevyrastá na osemročných gymnáziách, ale zo strednej spoločenskej vrstvy, ktorá sa v spoločnostiach, ktoré nemajú záujem o vzdelaného občana, stenčuje. A spoločnosti, alebo resp. politici a politiky a štáty, ktoré majú pud sebazáchovy a ušľachtilé úmysly a nielen honbu za ziskom, tak tie sa sústreďujú na to a všetky politiky sústreďujú na to, aby sa zhrubšovala stredná vrstva spoločnosti, aby mala odkiaľ vznikať tá elita národa.
Hrnčiar, Andrej, podpredseda NR SR (2016-10-26):
Pán poslanec Viskupič.
Ďuriš Nicholsonová, Lucia, podpredsedníčka NR SR (2017-12-06):
Páni poslanci Jarjabek a pán poslanec Blaha, ja vás dôrazne upozorňujem, aby ste sa prestali infantilne rehotať počas rokovania Národnej rady Slovenskej republiky. (Reakcie z pléna.) Robíte to opakovane. Upozorňujete ma na to už aj vy v pléne, veď to vidíte na vlastné oči, tak sa ich prestaňte zastávať. Je mi jedno, z akej je strany. Robíte to naprieč celým politickým spektrom. Urážate tu kolegov, infantilne sa chichocete, toto je rokovanie Národnej rady Slovenskej republiky! Ja vás dôrazne upozorňujem, aby ste s tým prestali alebo vás nechám vykázať z rokovacej sály, lebo sem nepatríte v takomto stave. (Reakcie z pléna.) Pán poslanec Kvorka, nech sa páči.
Grendel, Gábor, podpredseda NR SR (2022-03-24):
Na vaše vystúpenie budú reagovať dvaja poslanci s faktickými poznámkami. Ako prvý pán poslanec Filip Kuffa.
M. Číž, podpredseda NR SR: (2007-02-09):
S odpoveďou na faktické otázky je pán poslanec Martin Kuruc.
Blaha, Ľuboš, podpredseda NR SR (2023-12-15):
Pán poslanec Branislav Vančo.
Bugár, Béla, podpredseda NR SR (2011-07-07):
S procedurálnym návrhom pán poslanec Poliačik.
Kažimír, Peter, poslanec NR SR (2010-08-05):
Vážený pán predsedajúci, vážené pani poslankyne, páni poslanci, pani premiérka, členovia vlády, vážení hostia, dámy a páni. Pozorne som si prečítal programové vyhlásenie novej vlády. A aj keď od volieb neuplynuli ešte ani dva mesiace, musím povedať jednu dôležitú vec. Z toho, čo ste sľúbili pred voľbami ste bez výhrad splnili iba jediné, a to je to, že ste nešli do vlády so SMER-om. Nad tým sa dá iba pousmiať, pravda, keby zostalo len pri tom. Lenže vládu tvorí rozčesnutá SDKÚ – DS a hovorí sa nie o ich ministroch, ale o jeho a jej ľuďoch. Sloboda a Solidarita mala pred voľbami viac bilbordov ako členov a podľa toho aj obsadzuje posty, podľa kamarátstiev a aj cez internet. MOST spolu s HÍD-om sa tvária ako slovensko-maďarská strana, ale na rokovania o zložení novej koalície nepozvali jediného Slováka. KDH sa uspokojilo s postom ministra dopravy pre svojho predsedu... (Prerušenie vystúpenia predsedajúcim.)
Mazurek, Milan, poslanec NR SR (2020-06-03):
Pán predseda, podávam návrh na doplnenie programu 8. schôdze o bod prijatie uznesenia, ktorým Národná rada odsudzuje policajné prenasledovanie a šikanu pedagogicko-akademických pracovníkov. Odôvodnenie: Len posledný štvrtok v skorých ranných hodinách vtrhlo osemčlenné komando gestapa, teda Národnej kriminálnej agentúry, do domu 74-ročného docenta z Technickej univerzity v Košiciach, aby uňho päť hodín robili domovú prehliadku za účelom nájdenia nejakých dokumentov súvisiacich s údajným popieraním holokaustu. Takéto konanie polície Slovenskej republiky považujeme za bezprecedentné a za ohrozujúce samotnú podstatu akademickej slobody, a preto žiadam Národnú radu, aby uznesením odsúdila toto konanie a dala tak jasný signál, že netolerujeme akýkoľvek zásah do slobody akademického bádania.
Grendel, Gábor, podpredseda NR SR (2021-12-08):
Jedna faktická poznámka na vaše vystúpenie. Pani poslankyňa Sulanová, nech sa páči.
Kollár, Jozef, poslanec NR SR (2011-12-01):
Výbor pre financie a rozpočet zasadá 13.45 hodín, ďakujem.
Blanár, Juraj, podpredseda NR SR (2023-05-18):
Pán poslanec Kremský bude reagovať faktickou?
Muňko, Dušan, poslanec NR SR (2023-06-14):
Pán poslanec, prepáč. Pán poslanec, veľmi dobre ste aj povedali, že je to rozvrat verejný financií, akých tu nebolo od začiatku Slovenskej republiky. Ja som včera sa čudoval, keď vystúpil pán Matovič, ale keď vystúpi človek, ktorý to nemá v hlave v poriadku, ani sa nedivím, aké sú verejné financie. Poprosím ťa, keby si bol taký láskavý. Ani sa nedivím, že proste ste, a reagovali ste, pán minister, tak, jak ste reagovali na pána Matoviča. Nakoniec vo finančnom výbore sme preberali veci. Vieme, čo nás čaká na budúci rok a som presvedčený, že nebude tu ani jedna vláda, ktorá pôjde s vyrovnaným rozpočtom. Čiže prvé dva roky budú absolútne kritické pokiaľ sa týka, treba, nielenže máme problémy v zdravotníctve, máme problémy v školstve, máme problémy v sociálnych veciach, máme zle nastavený II. pilier, tu sú veci, ktoré, treba spraviť zásadné, zásadné zmeny. Tie zásadné zmeny čakáme. Aspoň pomenujete, pán premiér, veci, ktoré treba spraviť, treba zásadne zmeniť reformu verejnej správy a samosprávy, kde máme obrovské rezervy, vieme aké. Ovšem ani jedna politická strana sa na to nepodujme, pretože na to potrebujete 90 %, čiže ústavnú väčšinu. Keby ste, keby ste aspoň, chcem vás poprosiť, keby sme sa v tejto veci vrátili. Takisto kde je, povedzte mi, nastavený, ja nie som proti II. pilieru, ani proti III. pilieru, ale kde je II. a III. pilier nastavený tak, ako je u nás. Aký je kapitálový trh? Veď nevygeneroval za 15 rokov II. pilier nič. Jedno celé, 1 %, čiže je to v strate. Treba, treba, aby sa vláda zaoberala aj s týmto problémom. To isté pokiaľ sa týka samosprávy. Samosprávy sú zadlžené, štát im dlhuje zhruba 618 miliónov. Povedzme si, akým spôsobom bude fungovať ďalej. Preto nečerpajú štrukturálne fondy, lebo nemajú ani na dépeháčku, nemajú ani na vlastné financie. To je celý problém. Pán Matovič povie, že verejné financie... (Prerušenie vystúpenia časomerom.)
Glváč, Martin, podpredseda NR SR (2019-06-26):
Pán poslanec Šuca, poprosím o kľud v sále. Ďakujem.
Šefčík, Marek, poslanec NR SR (2022-11-08):
Pán predsedajúci, ďakujem pekne za slovo. V rozprave k tomuto návrhu zákona nevystúpil žiaden poslanec. Pán predsedajúci, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-04-23):
(Hlasovanie.) 113 prítomných, 112 za, 1 sa zdržal. Konštatujem, že návrhy sme schválili. Nech sa páči.
I. Gašparovič, poslanec: (2002-04-04):
I. Presperín, podpredseda NR SR: To je bez procedurálneho návrhu. Pán poslanec Kresák Peter.
Bugár, Béla, podpredseda NR SR (2011-02-04):
Na vystúpenie pána poslanca s faktickými štyria. Končím možnosť sa prihlásiť do faktických. Pán poslanec Tomčo.
Vetrák, Milan, poslanec NR SR (2023-05-25):
Vážený pán predsedajúci, vážené kolegyne, kolegovia, tak znovu pri legislatívnych návrhoch a zhodou okolností pri návrhu, ktorý, ktorým by sa malo sfunkčniť preukazovanie pôvodu príjmov a majetku. Pre tých, ktorí majú v sebe aspoň trochu taký vnútorný pocit, alebo teda vnútorné videnie sveta, že by mal byť to svet bez korupcie, ideálne úplne s odstránenou korupciou, si myslím, že je to zákon, ktorý, ktorý jednoducho musia takíto ľudia podporiť, a ja teda poviem potom v rozprave, do ktorej sa hlásim ako prvý, trochu podrobnejšie, nebudem, samozrejme, nepôjdem do detailov, na to bude čas v druhom čítaní, ak to prejde do druhého čítania, poviem podrobnejšie, v čom, v základe v čom spočíva tento návrh zákona. Ďakujem pekne zatiaľ za slovo.
Pellegrini, Peter, predseda NR SR (2014-11-25):
Panie poslankyne, páni poslanci, budeme pokračovať po prestávke. Chcem vás informovať, že poslanci, členovia poslaneckého klubu za stranu SMER – sociálna demokracia doručili návrh na voľbu poslanca za člena výborov Národnej rady. Tento materiál je pod tlačou 1323 a máte ho rozdaný. Ide o pána poslanca Babiča, ktorý nastúpil ako náhradník a o jeho zaradenie do príslušných výborov. Takže vás chcem požiadať o odsúhlasenie zaradenia tohto nového bodu do programu 44. schôdze s tým, že by sme ho prerokovali ihneď. Je všeobecný súhlas? (Súhlasná reakcia z pléna.) Ďakujem veľmi pekne. Takže konštatujem, že sme tento návrh zaradili do programu 44. schôdze Národnej rady Slovenskej republiky. (Rokovanie o návrhu na voľbu poslanca Národnej rady Slovenskej republiky za člena výborov Národnej rady Slovenskej republiky , tlač 1323.) Pristúpme teda, prosím, k jeho okamžitému prerokovaniu. Poslanci, členovia klubu za stranu SMER – sociálna demokracia navrhujú zvoliť poslanca Jána Babiča za člena výboru pre ľudské práva a národnostné výbory a osobitného kontrolného výboru na kontrolu činnosti vojenského spravodajstva. Chce sa niekto z poslancov vyjadriť k tomuto návrhu? Ak nie, nie je tomu tak, pristúpime k hlasovaniu. Dávam, prezentujme sa a hlasujme. Dávam hlasovať o návrhu uznesenia, tlač 1323. Prosím, prezentujme a hlasujme. (Hlasovanie o návrhu na voľbu poslanca Národnej rady Slovenskej republiky za člena výborov Národnej rady Slovenskej republiky , tlač 1323.) (Hlasovanie.) Prítomných 108 poslancov, za 107, zdržal sa 1. Konštatujem, že sme zvolili poslanca Jána Babiča za člena výborov Národnej rady. Budeme pokračovať v prerušenom rokovaní hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní, tlač 1316. Dávam slovo členovi výboru pre hospodárske záležitosti poslancovi Michalovi Bagačkovi, aby hlasovanie uviedol. Nech sa páči, pán spravodajca. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1316.)
P. Paška, predseda NR SR: (2009-02-10):
Budeme pokračovať, kolegyne, kolegovia, v programe rokovania 32. schôdze druhým čítaním o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č. 517/2008 Z. z. a o zmene a doplnení niektorých zákonov . Je to tlač 841. Poprosím pána podpredsedu vlády a ministra spravodlivosti Štefana Harabina, aby odôvodnil vládny návrh zákona. Nech sa páči, pán podpredseda vlády, máte slovo. Š. Harabin, podpredseda vlády a minister spravodlivosti SR: Ďakujem za slovo. Vážený pán predseda, vážené panie poslankyne, vážení páni poslanci, návrh zákona bol vypracovaný v nadväznosti na vecný zámer návrhu zákona... (Vystúpenie prerušené predsedajúcim.)
Ďuriš Nicholsonová, Lucia, podpredsedníčka NR SR (2017-05-10):
Ďakujeme pekne, pán minister. A o slovo požiadala v rámci teda záverečného slova aj pani poslankyňa Pfundtner ako spravodajkyňa. Nech sa páči.
Laššáková, Jana, podpredsedníčka NR SR (2014-10-15):
Teraz dávam slovo spoločnej spravodajkyni z výboru pre sociálne veci poslankyni Viere Šedivcovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa.
Sulík, Richard, predseda NR SR (2010-12-01):
Ďakujem. S faktickými poznámkami sa neprihlásil nikto. Do rozpravy sa prihlásil spravodajca. Čiže má teraz slovo. Nech sa páči.
M. Číž, podpredseda NR SR: (2008-11-28):
Otváram rokovanie o tomto bode programu. Nedostal som písomnú prihlášku. Pýtam sa preto, kto sa do rozpravy hlási ústne. Nikto. Uzatváram možnosť prihlásiť sa do rozpravy ústne. Vyhlasujem rozpravu o tomto bode programu za skončenú. Ďakujem pekne. Vážené kolegyne, kolegovia, skôr ako pristúpime k tajnému hlasovaniu o návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na voľbu členov Rady Slovenského pozemkového fondu , chcem pripomenúť, že v opakovanej voľbe členov Rady Slovenského pozemkového fondu treba zvoliť ešte dvoch členov rady navrhnutých výborom pre pôdohospodárstvo, životné prostredie a ochranu prírody. Postupujú nezvolení kandidáti s najväčším počtom hlasov tak, aby sa dosiahol zákonom stanovený počet kandidátov navrhnutých výborom. Títo dvaja kandidáti sú pán Štefan Herman a pán Peter Marčulinec. Vážené panie poslankyne, páni poslanci, pristúpime teraz k tajnému hlasovaniu, ktoré vykonáme na osobitných hlasovacích lístkoch označených v pravom hornom rohu písmenami „A“ a „B“. Svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, teda buď „za“, alebo „proti“, alebo „zdržiavam sa“. Pri voľbe, chcem zdôrazniť, členov Rady Slovenského pozemkového fondu platný je ten hlasovací lístok, na ktorom je pri každom mene a priezvisku kandidáta označená jedna z alternatív, hlasovací lístok je označený písmenom „A“. Pri voľbe členov Rady pre vysielanie a retransmisiu platný je ten hlasovací lístok, na ktorom je označená alternatíva „za“ najviac u troch kandidátov. Tento hlasovací lístok je označený písmenom B. Chcem pripomenúť, že hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím teraz všetkých overovateľov, aby sa ujali svojej funkcie a dohliadali na priebeh volieb. Súčasne ich prosím, aby hlasovali ako prví. Ešte, ak dovolíte, vážené kolegyne, kolegovia, neformálne požiadal o slovo pán minister financií Počiatek, ktorý chce osloviť vážených poslancov. Máte slovo, pán minister.
J. Liška, minister obrany SR: (2003-12-11):
Splnomocnenie na vydanie predmetného zákona vyplýva z ustanovenia čl. 8 ods. 2 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu. Podľa tohto ustanovenia podrobnosti fungovania Bezpečnostnej rady Slovenskej republiky v čase mieru ustanoví osobitný zákon. Uznesením vlády Slovenskej republiky č. 106/2002 z 18. septembra 2002 bola príprava návrhu predmetného zákona uložená ministrovi obrany Slovenskej republiky a ministrovi vnútra Slovenskej republiky. Cieľom predkladaného návrhu zákona je vytvorenie režimu právnej regulácie činnosti Bezpečnostnej rady Slovenskej republiky v čase mieru. Tomu zodpovedá aj obsahová štruktúra návrhu zákona. Predkladaný návrh zákona vymedzuje podrobnosti o pôsobnosti Bezpečnostnej rady Slovenskej republiky v čase mieru, reglementuje zasadnutia Bezpečnostnej rady Slovenskej republiky, upravuje práva a povinnosti jej predsedu a členov a ustanovuje právnu úpravu zloženia a činnosti jednotlivých výborov Bezpečnostnej rady Slovenskej republiky. Vážený pán predsedajúci, vážené pani poslankyne, vážení páni poslanci, dovoľujem si vás požiadať o postúpenie predmetného návrhu zákona do ďalšieho legislatívneho procesu. Ďakujem za pozornosť.
Hrnčiar, Andrej, podpredseda NR SR (2019-04-02):
Otváram všeobecnú rozpravu. Do rozpravy som dostal jednu písomnú prihlášku, za klub SaS pán poslanec Martin Klus. Avšak o slovo požiadal navrhovateľ. Nech sa páči.
Grendel, Gábor, podpredseda NR SR (2021-02-24):
Vráťte, prosím, čas pánovi poslancovi Mazurekovi. Nech sa páči.
Dostál, Ondrej, poslanec NR SR (2020-04-23):
Ďakujem kolegom za reakcie. S kolegami z poslaneckého klubu si to môžem povedať aj inokedy, takže zareagujem na tých ďalších. Škoda, že pán poslanec Mizík odišiel na tú poradu, mohli by sme sa teda porozprávať o tom, ako výborné to bolo za Muammar al-Kaddáfího a Saddáma Husajna, no možno niekedy nabudúce. Páni poslanci Pročko a Šefčík, ja to oceňujem, ja naozaj som veľmi rád, že vo vašom poslaneckom klube sú poslanci, ktorí patria k maďarskej národnosti, k rómskej národnosti, máte tam aj poslanca českej národnosti, tak by to malo byť úplne normálne a teda hovorím to aj ako hovorca predsedníčky maďarskej platformy SaS, takže teším sa na spoluprácu. A verím tomu, že táto vláda bude chrániť menšiny a bude sa k nim správať korektne. Napriek tomu si myslím, že je trošku problém, že nemáme v parlamente politickú stranu, ktorá reprezentuje maďarskú menšinu, pretože veľmi veľa hlasov maďarských voličov v týchto voľbách prepadlo. No, pán poslanec Blaha, ja neviem teda, čo vy vnímate ako korupciu a ako rozumiete problémom korupcie. Ale korupcia nie je o tom, že sa zriadi nejaký nový úrad, keď sa zvýši transparentnosť, otvorenosť, kontrola, tak je to protikorupčné opatrenie, keď sa rozviažu ruky polícii a prokuratúre, je to protikorupčné opatrenie, keď sa zlepší fungovanie súdnictva, je to protikorupčné opatrenie. No a keď ste už načali tie testy a Kajetána Kičuru, ako nakupoval, tak tam problém nebol to, že či to bolo o euro drahšie alebo to bude o euro lacnejšie. Tam problém bol, že s tým zrejme bola spojená korupcia, že to dostali firmy, ktoré boli dopredu vybraté, pochybné firmy. No a už kde je Kajetán Kičura, kamoš vášho predsedu Fica?
Číž, Miroslav, podpredseda NR SR (2015-05-12):
Ďakujem, pán spravodajca. Prerušujem rokovanie o tomto bode programu. Ďakujem pánovi ministrovi, aj pánovi spravodajcovi. Kolegyne, kolegovia, podľa schváleného bodu programu máme ešte jeden bod programu. Vyhovuje navrhovateľom, keď by ešte teda tých desať minúť využijeme? Ďakujem, lebo zajtra ráno pokračujeme iným bodom programu podľa schváleného., dobre? Dobre. Takže, kolegyne, kolegovia, pristúpime k druhému čítaniu o návrhu zákona Maroša Kondróta, návrhu poslancov, pardon, Maroša Kondróta, Andreja Kolesíka na vydanie zákona, ktorým sa mení a dopĺňa zákon č. 474/2013 Z. z. o výbere mýta za používanie vymedzených úsekov pozemných komunikácií a o zmene a doplnení niektorých zákonov a ktorým sa dopĺňa tiež zákon č. 56/2012 Z. z. o cestnej doprave v znení neskorších predpisov. Návrh zákona má parlamentnú tlač č. 1397. Spoločná správa výborov má tlač 1397a. Slovo má teraz pán poslanec Andrej Kolesík a návrh uvedie alebo teda Maroš Kondrót z dvojice navrhovateľov. Nech sa páči, pán poslanec Kondrót, ospravedlňujem sa, máte slovo. (Rokovanie o návrhu poslancov Národnej rady Slovenskej republiky Maroša Kondróta a Andreja Kolesíka na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov a ktorým sa dopĺňa zákon č. 56/2012 Z. z. o cestnej doprave v znení neskorších predpisov , tlač 1397.)
M. Číž, podpredseda NR SR: (2008-09-11):
Teraz dávam slovo Róbertovi Madejovi, aby predniesol spravodajskú správu. Má slovo.
Naď, Jaroslav, dočasne poverený minister obrany SR (2023-02-09):
Ďakujem veľmi pekne, odpoveď v mene pána predsedu vlády. Prenos mnohých pôsobností sa uskutočnil, tak ako uvádzate, vážený pán poslanec, pred mnohými rokmi a je až neuveriteľné, že ani vlády, ani samosprávy samotné tejto problematike nevenovali výraznejšiu pozornosť. Dokladovať to možno pasivitou samospráv počas vlád Roberta Fica a tým, že predchádzajúce vlády sa venovali primárne fungovaniu orgánov štátnej správy. Druhým dôležitým momentom, ktorý je v tejto záležitosti potrebné spomenúť, je to, že pôvodná koncepcia decentralizácie rátala aj s tzv. komunálnou reformou, ktorej hlavným výstupom mala byť určitá forma municipalizácie. To však odmietli samotné samosprávy a poukazovali pri tom na to, že výkon zverejnených kompetencií zvládajú prostredníctvom rôznych horizontálnych kooperačných zoskupení. Vládna koalícia, ktorá sa vytvorila po parlamentných voľbách 2020, citlivo vnímala aj túto problematiku a pochopila, že v tejto oblasti je potrebné pripraviť reformnú zmenu. S týmto zámerom sa stotožnila aj súčasná vláda, čo je uvedené aj v jej programovom vyhlásení a reformné návrhy týkajúce sa aj financovania preneseného výkonu štátnej správy sú predmetom analytických prác členov komisie pre reformu verejnej správy, ktorá bola stanovená, ustanovená v septembri 2021. Komisia pripravuje návrh na usporiadanie municipalít okresov a vyšších územných celkov na základe dochádzky a dostupnosti, vychádzajúc z ostatného sčítania obyvateľstva, ktoré by mohli slúžiť ako východiskový podklad pre racionalizáciu usporiadania výkonu štátnej správy v území. Tu je potrebné upozorniť na to, že pri vzniku spoločných obecných úradov sa zvyčajne nerealizuje žiadna analýza posudzujúca ekonomickú efektívnosť výkonu príslušných kompetencií, a tak sa nikto nemôže čudovať, že mnoho z týchto úradov v skutočnosti poskytuje svoje služby neefektívne. Aby som sa však vrátil k práci komisie pre reformu verejnej správy, princípy návrhu na usporiadanie územných celkov boli zástupcom samosprávy predstavené na stretnutiach koncom roku 2022 a dňa 20. januára 2023 boli združenia samospráv, teda ZMOS, Únie miest Slovenska a združenie SK8, vyzvané, aby nominovali do 10. februára ´23 svojich zástupcov do tejto komisie. Cieľom je dosiahnuť konsenzus smerujúci k všeobecnej spokojnosti a zároveň ekonomickej efektívnosti a dlhodobej udržateľnosti celého systému preneseného výkonu štátnej správy. Súčasťou týchto komisií... pardon, súčasťou týchto rokovaní budú aj diskusie o financovaní celého systému a o prípadnom prehodnotení príspevkov zo strany štátu. Pokiaľ ide o vašu otázku, odpoveď je teda v zásade jednoduchá. Vláda už urobila potrebné kroky k hľadaniu riešenia daného problému, pričom toto riešenie nebude arbitrárnym riešením spoza zeleného stola, ale pôjde o riešenie, ktoré bude zohľadňovať najmä potreby aktérov z územia. Ďakujem pekne.
Dostál, Ondrej, poslanec NR SR (2022-10-21):
Ďakujem, pani poslankyňa, a teda dúfam, že ten zákon bude mať podporu nielen zo strany poslancov, ktorí majú priamo skúsenosť so samosprávou, lebo sa tej téme nejako venujú, ale aj ostatných poslancov Národnej rady, ktorým záleží na tom, aby samosprávy fungovali tak, ako majú. Ďakujem.
Pellegrini, Peter, predseda NR SR (2024-01-24):
Vážený pán poslanec, vypršal vám čas. Na vaše vystúpenie 15 faktických poznámok, 14 faktických poznámok. Ako prvý pán poslanec Truban.
P. Paška, predseda NR SR: (2009-09-10):
(Hlasovanie.) 137 prítomných, 62 bolo za, 9 proti, 64 sa zdržalo, 2 nehlasovali. Ani tento návrh nepostúpil do druhého čítania. Odhlasovali sme prerokované body. Ešte, pani poslankyne, páni poslanci, chcem vás informovať o programe. O 14.00 hodine bude pravidelný bod programu hodina otázok, pán premiér sa ospravedlnil vzhľadom na jeho stretnutie s maďarským premiérom. O 15.00 hodine prerokujeme v druhom čítaní dva vládne návrhy zákonov, o ktorých rokujeme v skrátenom legislatívnom konaní. Ide o tlače 1165 a 1163. Potom by sme pokračovali v programe, ktorý bude uvádzať pán podpredseda vlády Čaplovič. Ešte vás chcem požiadať o súhlas na zmenu programu, keďže pán guvernér Národnej banky Ivan Šramko ma z dôvodu pracovnej cesty požiadal, aby sme správu, ktorú Národnej rade predkladá, prerokovali zajtra o 9.00 hodine ako prvý bod programu. Je všeobecný súhlas? (Hlasy z pléna: Áno.) Dobre. Ďakujem pekne. Vyhlasujem prestávku do 11.15 hodiny a po nej budeme pokračovať. Teraz ešte návrhy. Pani poslankyňa Laššáková.
Paška, Pavol, predseda NR SR (2012-06-19):
Hlasujeme. (Hlasovanie.) 140 prítomných, 87 bolo za, 10 proti, 34 sa zdržalo, 9 nehlasovalo. Konštatujem, že sme odvolali z funkcie členov Dozornej rady Fondu národného majetku Bertalana Bónu a Jaroslava Ivana. Ďalšie hlasovanie bude na voľbu o jednotlivých kandidátoch. Vás poprosím teraz voľbu uviesť.
P. Osuský, poslanec: (2001-12-12):
Keď Ferko hovorí o tom, že ho niet kam vrátiť, ale zároveň sa prihovára za to, aby sa opravoval v parlamente, vidím v protirečenie v tom, že ak to nedokážu opraviť autori, ktorí minimálne rok vedia o tom, čo akademická obec na tomto zákone odmieta, a neurobili to, je dosť zvláštne nechať to na poslancov, ktorí s tým zákonom nepracovali, a veriť, že oni to dokážu. Myslím si, že autori návrhu zákona presne vedeli, v čom je problém, a musím, žiaľ, konštatovať, že si trúfli ako doteraz autori nijakého návrhu tohto druhu zákona predtým ísť čelom proti akademickej obci a jej reprezentácii. V tomto smere si teda myslím, že ak urobili pokus, či to prejde, je na nás vrátiť im tento zákon, aby urobili pokus skúsiť to spraviť tak, ako to chcú tí, ktorí podľa toho zákona budú musieť ďalšie dlhé roky svojho pedagogického života žiť. Ďakujem. M. Andel, podpredseda NR SR: Ďakujem. Slovo má pán poslanec Kandráč. Nech sa páči. P. Kandráč, poslanec: Pán predsedajúci, ďakujem. Vážení kolegovia, vážený pán minister, som strašne rád, že pán poslanec Mikloško vystúpil tak, ako vystúpil, a hodnotí doterajší dobrý stav v akademickej obci, čo sa týka doterajšieho právneho predpisu. S jedným však nemôžem súhlasiť, že chce za každú cenu posunúť do druhého čítania návrh nového zákona , a to preto, že filozofia zákona sa žiadnymi pozmeňujúcimi návrhmi nedá upraviť. A v tom je návrh zákona nie vyhovujúci. Myslím si, že vzhľadom na toľko pozmeňujúcich návrhov by bolo oveľa lepšie vypracovať novú normu, pričom tento materiál, ktorý tu je, využiť ako dobrý odrazový mostík. Tak si myslím, že neurobili sme predreformné práce, ale robíme už reformu. Veď jeden zákon, to nie je reforma. A preto by som bol za to, že by sme radšej zostali pri starom, dobrom, ako akceptovať nové a zlé. Ďakujem. M. Andel, podpredseda NR SR: Ďakujem. Slovo má pán poslanec Slafkovský.
Bugár, Béla, podpredseda NR SR (2018-05-16):
Nech sa páči, pán poslanec Pčolinský, môžte reagovať.
Kozelová, Monika, poslankyňa NR SR (2022-09-21):
Ďakujem pekne. Zároveň keďže pani kolegyňa Drábiková povedala všetko, čo som v podstate chcela povedať, môžete ma stiahnuť, poprosím, z rozpravy... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-09-22):
Ďakujem, pán minister. Opäť dávam slovo spoločnej spravodajkyni z výboru pre hospodárske záležitosti, poslankyni Lei Grečkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Érsek, Árpád, poslanec NR SR (2015-03-13):
Ďakujem, ďakujem za slovo. No, pán kolega Martvoň, roku 2012, akonáhle som prišiel do parlamentu, to bol z prvých krokov 2012, keď som predložil tento zákon a bolo to pred olympiádou a tesne po tom, jak začala nová vláda svoju prácu, ale nevedel som ju dovtedy pripraviť, takže vtedy mi to vyšlo, aby som medzi prvými zákonmi, neviem, či nie na prvom sedení ten zákon bol predložený a, žiaľbohu, nebol pripravený do tej doby a nikto nepočítal s tým, že tá vláda nevydrží, takže to sa nedalo jednoducho predložiť, a bol by som ho kľudne vedel predložiť, keby bol hotový. Čo sa týka porovnania toho, prečo ste, dôchodcovia, jak ste už hovoril, ale nie sú to tí istí dôchodcovia, lebo keď dostávate výsluhový dôchodok; a toto mi vysvetlite. Výsluhový dôchodok v tridsiatich alebo tridsiatich ôsmich, štyridsiatich rokoch plus k tomu ďalší dôchodok z dvoch ministerstiev a normálny dôchodok z Národného športového centra, kde, kde ste zamestnaný, nie zamestnaný, ale kde športujete pod patronátom ministerstva školstva, musíte sa dostať, dožiť do dôchodkového veku, aby ste dostal určitú kompenzáciu tohto dôchodku, a bude to slúžiť nejakým dvadsiatim našim športovcom, ktorí teraz žijú a získali nejaké medaily, pokiaľ som to ja dobre videl a napočítal. A myslím si, že dvadsiati športovci, aby dostali niečo v dôchodkovom veku, je veľmi málo. Ale cením si to, aspoň niečo, lebo práve toho pána boxera, ktorého ste spomenul, Zacharu, tak si to zaslúži, lebo ten tuším v päťdesiatom šiestom alebo kedy vyhral olympiádu pokiaľ... Takže ďakuje určite pán Zachara veľmi pekne, že ste si naňho teraz spomenul. Ďakujem veľmi pekne.
Bugár, Béla, podpredseda NR SR (2019-09-18):
Na vystúpenie pani poslankyne s faktickou poznámkou, pán poslanec Galek, nech sa páči.
Grendel, Gábor, podpredseda NR SR (2023-03-21):
Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Marekovi Šefčíkovi.
Zemanová, Anna, poslankyňa NR SR (2016-04-26):
Pán minister, zostali ste verný svojej povesti. V úvode ste medovým motúzom otáčali programové vyhlásenie vlády a vzápätí ste sa pozabudli a naplno ste prešli na rétoriku, ktorá je vám vlastná a ktorú poznám ako nová poslankyňa z médií, a teda dnes aj naživo. Chcem sa ale vyjadriť vecne k téme, ktorej ste sa dotkli, a síce k oslavovanej investícii Jaguár. Pán minister, pri tejto investícii si ohýbanie zákonov užívame v priamom prenose. Patová legislatívnoprávna situácia, ktorej svedkami sme práve v týchto dňoch v rámci povoľovacieho konania a posudzovania vplyvov na životné prostredie, môže mať ešte vážne dôsledky na legitimitu vydaných povolení pre tento priemyselný park. Chcem len spomenúť aj porušovanie vlastníckych práv a súdne spory s vlastníkmi a záväzok v investičnej zmluve o nadobúdaní súkromných pozemkov, čo by malo byť v súlade s trhovými cenami pozemkov. Chválite sa tvorbou pracovných miest. Pýtam sa ale, koho bude Jaguar zamestnávať? Rumunov, Ukrajincov alebo iné osoby mimo EÚ? Opäť odcitujem z investičnej zmluvy, že „za zúčastnené strany sa pousilujú o urýchlené udelenie povolení na pobyt pre občanov zo štátov mimo EÚ“. Koľko bude stáť táto investícia Slovensko? Čo ak sa investor zdvihne a odíde z dôvodu nezákonne vydaných povolení a zhabaných súkromných pozemkov?
Danko, Andrej, predseda NR SR (2018-11-29):
Ďakujem. Pán poslanec Laurenčík.
Danko, Andrej, predseda NR SR (2019-12-04):
(Zaznievanie gongu.) Vážené panie poslankyne, vážení páni poslanci, poprosím o kľud v sále, myslím, že bolo dosť času na to, aby tí, ktorí môžte a chcete ostať v sále, aby ste tu ostali. Ak má niekto iný program... (Ruch v sále.) Poprosím vás, naozaj, vážení páni poslanci a poslankyne, kľud. Pristúpime k druhému čítaniu o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , ktorý prerokuvávame v skrátenom legislatívnom konaní. Návrh ústavného zákona má parlamentnú tlač 1818, výsledky rokovania výborov máte v tlači 1818a. Prosím poslanca Vladimíra Slobodu, aby návrh ústavného zákona odôvodnil.
Hrnčiar, Andrej, podpredseda NR SR (2017-02-02):
Ďakujem, takže prosím vás, pán podpredseda, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Vladimíra Matejičku a znie: „Pán premiér, aké opatrenia pripravujete pre živnostníkov?“
P. Hrušovský, predseda NR SR: (2005-02-01):
(Prestávka.)
P. Paška, predseda NR SR: (2007-06-20):
(Hlasovanie.) 139 prítomných, 79 za, 22 proti, 38 sa zdržalo. Konštatujem, že sme schválili vládny návrh novely zákona č. 523/2004 Z. z. o rozpočtových pravidlách verejnej správy. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z. Je to tlač 258. Prosím pána Tibora Mikuša, ktorý je spoločným spravodajcom ako člen výboru pre financie, rozpočet a menu, aby uvádzal hlasovanie.
Kiššová, Jana, poslankyňa NR SR (2019-03-29):
Ďakujem veľmi pekne za slovo. Rovnako sa chcem (ruch v sále), rovnako sa chcem poďakovať Lucii za jej príspevok, pretože pre mňa okrem toho, že bol mimoriadne vecný a argumentačný, bol aj veľmi impresívny a veľmi sa dotkol takého môjho vnútra, pretože popísala množstvo situácií, ktoré naozaj ak už tie nedali nám všetkým dôvod sa minimálne zamyslieť, ak už nie teda správne hlasovať, tak verím tomu, že si aspoň niečo z nich domov odnesú. Veľmi ma mrzí, že napriek tomu, že tu už jeden a pol dňa odznievajú jasné a zrozumiteľné argumenty, ktoré niektoré sú viac alebo menej faktické, niektoré sú v tej, v tej polohe tých svojich skúseností, mrzí ma, že tí, ktorí to sem dnes, túto tému, doniesli a otvorili, opätovne otvorili, na tieto argumenty nereagujú. Mňa toto naozaj veľmi mrzí, pretože prišli ste sem s témou, ktorú ste otvorili, a nereagujete vy zástancovia tohto uznesenia na argumenty, ktoré v tejto sále už jeden a pol dňa odznievajú. Prečo z toho robíte politiku? Odznelo to tu viackrát. Odznelo to aj od Lucie, na ktorú reagujem, že to nie je nič iné len sľub pána Šefčoviča, ktorý chce využiť toto hnusné politikum na to, aby bol podporený v prezidentských voľbách. A do tejto hlúpej sázky vy dávate takto vážny dokument? Takto vážny dokument, ktorým okrem toho, že Slovensko sa prihlási k istým hodnotám, že sa prihlási k istej úrovni civilizácie, že sa priblíži k vyspelejším krajinám, ako sme my, kvôli tomuto vy dávate do sázky takto vážnu vec? A nad týmto by sme sa mali skutočne všetci zamyslieť a nielen tí v tejto sále alebo... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-05-19):
Pán poslanec Jozef Mihál.
Laššáková, Jana, podpredsedníčka NR SR (2014-06-10):
Pán poslanec Zajac, nech sa páči.
Kollár, Boris, poslanec NR SR (2019-04-02):
Ďakujem. Chcem pripomenúť všetkým členom výboru pre verejnú správu a regionálny rozvoj, že máme zasadnutie, zvolávam zasadnutie výboru na 12. hodinu v kancelárii č. 147a.